b'\n_START_ARTICLE_\nCharlie Coyle\n_START_SECTION_\nSeuraura\n_START_PARAGRAPH_\nCoyle k\xc3\xa4vi koulua Weymouthin High Schoolissa. H\xc3\xa4n pelasi Thayer Academyss\xc3\xa4 vuodet 2007\xe2\x80\x932009 ja oli kerran USHS:n arvoikkain pelaaja, mutta p\xc3\xa4\xc3\xa4tti palata Weymothiin Thayerissa juniorina pelaamisen sijaan. Kaudella 2009\xe2\x80\x932010 Coyle pelasi EJHL:n South Shore Kingsiss\xc3\xa4, jota valmensi h\xc3\xa4nen is\xc3\xa4ns\xc3\xa4 Chuck Coylen entinen joukkuekaveri Scott Harlow. H\xc3\xa4n oli tehoilla 21+42=63 EJHL:n pistep\xc3\xb6rssiss\xc3\xa4 kuudes ja valittiin vuoden tulokkaaksi. Coyle pelasi kauden aikana my\xc3\xb6s Yhdysvaltain alle 18-vuotiaiden maajoukkueessa. H\xc3\xa4n voitti vuonna 2010 John Carlton Awardin, joka my\xc3\xb6nnet\xc3\xa4\xc3\xa4n It\xc3\xa4isen Massachusettsin High Schoolin oppilas-urheilijalle._NEWLINE_San Jose Sharks varasi Coylen ensimm\xc3\xa4isell\xc3\xa4 kierroksella 28. pelaajana NHL:n varaustilaisuudessa 2010, mutta kauppasi h\xc3\xa4net kes\xc3\xa4ll\xc3\xa4 2011 Minnesota Wildiin vaihdossa Brent Burnsiin ja toisen kierroksen varausvuoroon kes\xc3\xa4n 2012 varaustilaisuudessa yhdess\xc3\xa4 Devin Setoguchin ja ensimm\xc3\xa4isen kierroksen varausvuoroon kes\xc3\xa4n 2011 varaustilaisuudessa. H\xc3\xa4n pit\xc3\xa4\xc3\xa4 esikuvanaan Pittsburgh Penguinsin Sidney Crosbya. Kaudeksi 2010\xe2\x80\x932011 h\xc3\xa4n siirtyi Bostonin yliopistoon. H\xc3\xa4n teki kaudella tehot 7+19=26 ja voitti Hockey Eastin vuoden tulokkaan palkinnon ja valittiin Hockey Eastin tulokkaiden t\xc3\xa4hdist\xc3\xb6kent\xc3\xa4lliseen. Kes\xc3\xa4ll\xc3\xa4 2011 Sharks myi Colen pelaajaoikeudet Minnesota Wildiin vaihdossa Brent Burnsiin ja toisen kierroksen varausvuoroon kes\xc3\xa4n 2012 varaustilaisuudessa yhdess\xc3\xa4 Devin Setoguchin ja ensimm\xc3\xa4isen kierroksen varausvuoroon kes\xc3\xa4n 2011 varaustilaisuudessa._NEWLINE_Kauden 2011\xe2\x80\x932012 Coyle aloitti Bostonin yliopistossa, mutta p\xc3\xa4\xc3\xa4tti siirty\xc3\xa4 joulukuussa 2011 QMJHL-joukkue Saint John Sea Dogsiin._NEWLINE_Maaliskuussa 2012 Coyle teki kolmivuotisen tulokassopimuksen Minnesota Wildin kanssa, mutta pelasi kauden loppuun QMJHL:n Saint John Sea Dogsissa. Kausi p\xc3\xa4\xc3\xa4ttyi mestaruuteen ja Coyle palkittiin pudotuspelien arvokkaimpana pelaajana Guy Lafleur Trophyll\xc3\xa4. H\xc3\xa4n oli pudotuspeleiss\xc3\xa4 joukkueen paras pistemies tehoilla 15+19=34 Stanislav Galijevin kanssa, joilla molemmilla oli samat tehot._NEWLINE_Tynk\xc3\xa4kauden 2012\xe2\x80\x932013 Coyle aloitti AHL:ss\xc3\xa4 Houston Aerosissa NHL:n ty\xc3\xb6sulun vuoksi. Coyle debytoi NHL:ss\xc3\xa4 4. helmikuuta 2013 Phoenix Coyotesia vastaan. H\xc3\xa4n teki avausmaalinsa ja pisteen Calgary Flamesia vastaan Joey MacDonaldia vastaan 23. helmikuuta 2013. Coyle pelasi lupaavan debyyttikauden NHL:ss\xc3\xa4 vakiinnuttaen paikkansa kauden edetess\xc3\xa4. H\xc3\xa4n teki 37 ottelussa tehot 8+6=14._NEWLINE_Kausi 2013\xe2\x80\x932014 oli Coylelle vahvan tulokaskauden runkosarjan osalta pienimuotoinen pettymys, kun h\xc3\xa4n teki 70 ottelussa tehot 12+18=30. H\xc3\xa4n vaihtoi kauden alla pelinumeronsa 63:sta hy\xc3\xb6kk\xc3\xa4\xc3\xa4j\xc3\xa4lle harvinaisen pieneen 3:een._NEWLINE_Lokakuussa 2014 Coyle teki Wildin kanssa viiden vuoden jatkosopimuksen, jolla h\xc3\xa4n tienaa yhdest\xc3\xa4 kaudesta 3,2 miljoonaa dollaria. Kaudella 2014\xe2\x80\x932015 Coyle ei viel\xc3\xa4k\xc3\xa4\xc3\xa4n vakiinnuttanut paikkaansa Minnesotan kahdessa ensimm\xc3\xa4isess\xc3\xa4 ketjussa, vaikka h\xc3\xa4n pelasikin kohtalaisen kauden vaihtelevalla peliajalla. Runkosarjan 82 ottelussa syntyiv\xc3\xa4t tehot 11+24=35.\n_START_SECTION_\nMuuta\n_START_PARAGRAPH_\nCoylen serkkuja ovat entiset NHL-pelaajat Tony Amonte ja Bobby Sheehan.'